
	Döntés módja:
	név szerinti szavazás, egyszerű szótöbbség

	Mellékletek:

Tisztelt Képviselő-testület!

Sülysáp Város Önkormányzata a közbeszerzésekről szóló 2015. évi CXLIII. törvény (a továbbiakban: Kbt.) harmadik része szerinti (nemzeti eljárásrend) hirdetménnyel induló nyílt közbeszerzési eljárást indított a fent nevezett beszerzési tárgyban. 

Rendelkezésre álló pénzügyi fedezet az építési költségekre: nettó 236 704 852 Ft + ÁFA, mely a TOP_PLUSZ-1.2.1-21-PT1-2022-00084 azonosító számú Támogatási szerződés (88,36 %) és saját költségvetés terhére áll rendelkezésre.
Az eljárás eredményét a Közbeszerzési Szabályzat értelmében a Képviselő-testület jogosult megállapítani. Testületi döntéshozatal esetében név szerinti szavazást kell alkalmazni (Kbt. előírás). Az eljárás tartalmat és eredményét a mellékelt dokumentum ismerteti.

Ajánlatkérő az ajánlattételi felhívás VI.3.9) További információk 31-32. pontjában előírta, hogy alkalmazza a Kbt. 81. § (4)-(5) bekezdéseit, melyre tekintettel nem bírálta el teljes körűen valamennyi ajánlatot, így nem minden ajánlattevő ajánlatának érvényessége / érvénytelensége kerül megállapításra.

Kérem az előterjesztés ennek figyelembe vételével történő szíves megtárgyalását, és döntésük meghozatalát.

…/2025. (II. 14.) ÖKT határozati javaslat
Sülysáp Város Önkormányzat Képviselő-testülete mint Sülysáp Város Önkormányzata ajánlatkérő döntésre jogosult képviselője a Településközpont kialakítása Sülysápon tárgyú közbeszerzési eljárásban a következő döntéseket hozza:
1./ Az alábbi ajánlatot érvényesnek minősíti:

Everling Projekt Korlátolt Felelősségű Társaság 

2117 Isaszeg, Aulich utca 3.

1. Nettó egyösszegű ajánlati ár (Ft-ban): 256 887 478

2. Az M2a) szakember alkalmasságnál előírtat meghaladó többlet szakmai tapasztalata (min. 0, max. 48 hónap): 48

3. Az M2b) szakember alkalmasságnál előírtat meghaladó többlet szakmai tapasztalata (min. 0, max. 48 hónap): 48

4. Az M2c) szakember alkalmasságnál előírtat meghaladó többlet szakmai tapasztalata (min. 0, max. 48 hónap): 48

Indoklás: fent nevezett ajánlattevő költségvetése megfelelő, nem tartozik a kizáró okok hatálya alá, alkalmasságát igazolta, a hiánypótlás eredményeként az ajánlat megfelel az ajánlattétel tartalmi feltételeinek és a közbeszerzési jogszabályoknak.

2./ Az eljárás nyertesét az alábbiak szerint hirdeti ki:

Everling Projekt Korlátolt Felelősségű Társaság 

2117 Isaszeg, Aulich utca 3.

1. Nettó egyösszegű ajánlati ár (Ft-ban): 256 887 478

2. Az M2a) szakember alkalmasságnál előírtat meghaladó többlet szakmai tapasztalata (min. 0, max. 48 hónap): 48

3. Az M2b) szakember alkalmasságnál előírtat meghaladó többlet szakmai tapasztalata (min. 0, max. 48 hónap): 48

4. Az M2c) szakember alkalmasságnál előírtat meghaladó többlet szakmai tapasztalata (min. 0, max. 48 hónap): 48
Kiválasztás indoka: A nevezett érvényes ajánlat érte el a legmagasabb értékelési pontszámot, így a legjobb ár-érték arányú ajánlat.

3./ Az építési beruházás megvalósítása érdekében további nettó 20 182 626 Ft + ÁFA, azaz bruttó 25 631 935 Ft összeg fedezetet biztosít a 2025. évi költségvetés terhére.

4./ Felkéri és felhatalmazza a Polgármestert az Írásbeli összegezés kiküldésére (eredmény kihirdetésre) és a szerződés megkötésére.

Határidő: azonnal, ill. a Kbt. szerint

Felelős: polgármester

Sülysáp, 2025. február 11.

Horinka László s.k.

polgármester

